**សម្ភាសរបស់ឈ្មោះ ឌួង ច័ន្ទស៊ីណា**

ក៖ អ្នកសម្ភាសឈ្មោះ : ហេង សុជីវី ​​​ ​ ខ៖ អ្នកត្រូវបានគេសម្ភាសឈ្មោះ ឌួង ច័ន្ទស៊ីណា

**ពត៌មានសង្ខេបឈ្មោះ ឌួង ច័ន្ទស៊ីណា**

*បងស្រី ឌួង ច័ន្ទស៊ីណាមានអាយុ៣៩ឆ្នាំ កើតឆ្នាំរកា ថ្ងៃទី១១ខែ០៦ឆ្នាំ១៩៨១ មានបងប្អូនសរុប៦នាក់ជាស្រីទាំងអស់ ដែលបងស្រីជាកូនទី៥នៅក្នុងគ្រួសារ។បងស្រីកាលនៅពីតូចមានជំងឺខ្លាចព្រោះគាត់ចេះតែលឺឃើញគេហៅគាត់ដែលជារូបភាពនិងសម្លេងដែលគេមិនបានឃើញដូចជាគាត់ រហូតដល់ពេលមានឪពុកមាគាត់បានចង់ខ្សែមកចង់អោយគាត់រហូតបានមកដល់ពេលឥឡូវគាត់លែងបានឃើញលឺអ្វីដែលខុសគេទៀតហើយ។ បងស្រីស៊ីណាបានជឿលើព្រះយេស៊ូជាព្រះ ព្រោះបងមិនដឹងថានៅពេលថ្ងៃណាអនាគត តើត្រូវទៅទីណាទៀត! រហូតមកដល់ពេលឥឡូវនេះក្តីជំនឿរបស់បងស្រីបាន១៣ឆ្នាំហើយ។*

ក៖ ចាស! ជាដំបូងជម្រាបសួរបងស្រី!

ខ៖ ចាស!ជម្រាបសួរ!

ក៖ ចាសបងនៅថ្ងៃនេះខ្ញុំមានឳកាសមកសម្ភាសបង ដែលខ្ញុំបានធ្វើការស័គ្រចិត្តខាងគម្រោងសាលាBYU ដែលគម្រោងហ្នឹងចង់ជួយចង់ក្រង់ពង្សប្រវត្តិរបស់ប្រជាជនខ្មែរ ពីបទពិសោធន៏ជីវិតរបស់គាត់ពិតផ្ទាល់តែម្តងដែលគាត់បានឆ្លងកាត់ហើយនិងពង្សសាវតាប្រវិត្តរបស់គាត់ទុកអោយកូនចៅជំនាន់ក្រោយទៀតគេមានឳកាសចូលទៅស្តាប់សម្លេងរបស់បងស្រីផ្ទាល់នៅថ្ងៃនេះចឹងណាបង។

ខ៖ ចាសៗ!

ក៖ ចាបងចឹងថ្ងៃសម្ភាសគឺថ្ងៃហ្នឹងជាថ្ងៃទី២៥ ត្រូវនឹងថ្ងៃអង្គារ ខែ៨ឆ្នាំ២០២០ ហើយខ្ញុំជាអ្នកសម្ភាសមានឈ្មោះ ហេង សុជីវី ហើយបងវិញតើមានឈ្មោះអ្វីដែរ?

ខ៖ អឺបងឈ្មោះឌួងច័ន្ទស៊ីណា!

ក៖ ចាសចឹងបងតើឈ្មោះហ្នឹងមានបានត្រូវជាមួយនឹងអត្តសញ្ញាណប័ណ្ណរបស់បងទេណ៎?

ខ៖ ចាសត្រូវហើយ!

ក៖ ចាសបងឈ្មោះហ្នឹងមានប្តូរឬក៏មានធ្លាប់កែលអីដែរឬទេបង?

ខ៖ ចាសធ្លាប់! ឈ្មោះនាមត្រកូលរបស់បងកាលពីមុន ត្រកូលនុត ហើយបានបន្ទាប់មកបានប្តូរមកនាមត្រកូលដួងវិញ ។

ក៖ ម៉េចចឹងបង?

ខ៖ ដោយសារតាមពិតទៅបងធំរបស់បងណា ធ្លាប់បានសុំបងធ្វើជាកូនរបស់គាត់ ដល់ចឹងទៅឪពុករបស់គាត់អត់ព្រមដល់ចឹងហើយយើងបានប្តូរឈ្មោះពីនាមត្រកូល នុតមកនាមត្រកូលឌួង។

ក៖ ចាសបងចឹងឈ្មោះបងផ្ទាល់តើមានអត្តន័យយ៉ាងម៉េចដែរសម្រាប់ជីវិតរបស់ដែរ?

ខ៖ អឺ មានន័យថា សម្រាប់បង ឈ្មោះរបស់បងវាមានន័យពិរោះ ហើយសម្រាប់បងណាគិតថាគ្រាន់តែលឺ មនុស្សដែលមានអឺ អាចគិតថាកិរិយាល្អ ហើយអាចថាសម្បូរបែបអីចឹងណា ដល់នេះគឺថាបងបានរៀនមកពីអ្នកគ្រូបងទេណា ហាៗ។

ក៖ ហើយបងឈ្មោះហ្នឹងតើឪពុកម្តាយរបស់បងមានបានប្រាប់បងថាតើមានអត្តន័យយ៉ាងម៉េចសម្រាប់បងដែរ?

ខ៖ អូ! តាមពិតអត់ទេ តាមពិតទៅពួកគាត់ជាកសិករហើយចឹងបានថាគាត់អត់មានចំណេះដឹងច្រើនចឹងហើយគាត់អត់មានដឹងថាមានអត្តន័យយ៉ាងម៉េចនោះទេ ដល់ដាក់ទៅវាពិរោះដល់ចឹងគាត់បានដាក់ទៅតែប៉ុណ្ណឹងឯង។

ក៖ ហឹមចាស ចឹងគាត់ដាក់ដើម្បីថាគាត់ពេញចិត្តចឹងដាក់អោយពិរោះក៏គាត់ដាក់?

ខ៖ ចា!

ក៖ ហើយចុះឈ្មោះក្រៅផ្សេងពីហ្នឹងមានដេស?

ខ៖ អឺ! ឈ្មោះរបស់បងក្រៅមាន តាមពិតទៅបងឈ្មោះប៉ត

ក៖ ឈ្មោះហៅក្រៅ?

ខ៖ ហ្នឹងហើយ ឈ្មោះហៅហ្នឹងក៏ប៉ុន្តែកាលបងនៅពីតូចបានហៅ ដោយសារតែកាលពីបងនៅពីក្មេងហ្នឹងមុខរបស់បងរាងកាប៉លៗចឹងបានគេហៅថាចឹងកាលនៅតូចៗរាងប៉តៗហាៗ

ក៖ ហាៗ បើនិយាយអោយស្រួលស្តាប់ទៅ មានត្រីម្យ៉ាងឈ្មោះត្រីប៉តចឹងហេសបងចឹងបានគេហៅបងចឹង?

ខ៖ ហ្នឹងៗហើយ!

ក៖ ចឹងសម្រាប់ឈ្មោះហ្នឹងបងដែរតើអ្នកណាជាអ្នកហៅបងចឹង ជាឪពុកម្តាយបងឬក៏បងប្អូន?

ខ៖ មិនមែននោះទេ!ឈ្មោះហ្នឹងហៅដោយអ្នកជិតខាងគាត់ហៅលេងសើច តាមពិតទៅបងអត់មានដឹងនោះទេ ដោយសារតែបងនៅតូចដល់ពេលហើយចឹងទៅគាត់ហៅឈ្មោះហ្នឹងហើយក៏ហៅចឹងព្រោះបងស្រីរបស់បងគាត់និយាយថាពេលបងនៅពីតូចនោះគឺបងថ្លុសស ហើយមានឡើងតូចហើយឡើងក្រហមហើយចឹងទៅគេហៅចឹងមកត!!

ក៖ អូចឹងបងយល់ហើយ! ដល់មកដល់សព្វថ្ងៃនេះមានអ្នកណាហៅចឹងទៀតអត់ចឹង?

ខ៖ អត់ទេ!

ក៖ចឹងរឿងហ្នឹងជារឿងសំងាត់ហើយចឹង?

ខ៖រឿងសំងាត់ និយាយទៅអត់មានអ្នកស្គាល់នោះទេ!

ក៖ ចាស!អរគុណបងដែលបានចែកចាយ ហើយសម្រាប់កាលពីមុនមកដល់ពេលឥឡូវនេះបងមានបានគិតថាខ្លួនឯងហ្នឹងមានជីវិតអ្វីគេដែលបងចង់ចែកចាយប្រាប់ណា?

ខ៖ អូ! អាចគិតថាកាលពីបងនៅក្មេងៗជីវិតរបស់ពួកយើងលំបាកដោយសារតែ យើងនៅជនបទ ហើយវារាងនៅឆ្ងាយតំបន់ទីក្រុងហើយអាចគិតថាយើងមានភាពលំបាកហើយយើងមានក្តីសុខនៅក្នុងនឹងក្រុមគ្រួសារដែលដោយសារ ឪពុកម្តាយរបស់បងគាត់ប្រឹងប្រែងចិញ្ចឹមគ្រួសារជីវិតរបស់កូនៗទាំងអស់របស់ពួកគាត់ ហើយបងស្រីរបស់បងធំៗគាត់មកទីក្រុងដើម្បីស្វាសស្វែងរកការងារធ្វើហើយអឺ អាចជួយពួកយើងបានខ្លះហើយក៏អាចជួយខ្លួនឯង។

ក៖ ហឹមចាសបង!បងរាល់ថ្ងៃអាយុប៉ុន្នានដែរហើយបង?

ខ៖ អឺ! បងសព្វថ្ងៃអាយុ៣៩ឆ្នាំហើយ!

ក៖ ចុះបងតើថ្ងៃខែឆ្នាំកំណើតរបស់បងកើតនៅថ្ងៃខែឆ្នាំណាដែរ?

ខ៖ អឺបងកើតនៅថ្ងៃទី១១ខែ០៦ឆ្នាំ១៩៨១ !

ក៖ ចុះឆ្នាំខ្មែរយើងបង?

ខ៖ អឺ ឆ្នាំខ្មែរគឺឆ្នាំរកា!

ក៖ ចាសចឹងសម្រាប់ដល់គិតមកដល់ពេលឥឡូវនេះបងមានអាយុ៣៩ឆ្នាំ ហើយបងមានក្រុមគ្រួសារដូចជាបងប្អូនប៉ុន្នាននាក់ដែរ?

ខ៖ អឺ! មានបងប្អូនទាំងអស់ដែលអ្នកនៅរស់ណា មាន៦នាក់ជាស្រីទាំងអស់ ហើយបងជាកូនទី៥!

ក៖ ចាសហើយចុះតើគាត់មានឈ្មោះអ្វីគេដែរបងប្អូនបង?

ខ៖ បងប្អូនរបស់បងគឺបងគេធំឈ្មោះ នុតសុខខុម! ហើយបន្ទាប់មកឈ្មោះ នុតសុខា ហើយទី៣ឈ្មោះញឹមសេង ហើយទី៤ឈ្មោះញឹមស៊ីថា ហើយទី៥បងហ្នឹង ឈ្មោះឌួងច័ន្ទស៊ីណា ហើយទី៦ឈ្មោះនុតប៊ុនណា។

ក៖ ចាសបងចឹងសព្វថ្ងៃបងរស់នៅជាមួយនឹងបងប្អូនរបស់បងដែរឬទេឬក៏បែកគ្នាទៅណាអស់ហើយ?

ខ៖ អឺ បងនៅជាមួយនឹងបងស្រីទី៣ ហើយមានប្អូនស្រីពៅនោះផ្សេងគាត់មានឈ្មោះ នុតប៊ុនណា!

ក៖ ចាសបងចឹងគាត់នៅភ្នំពេញនេះហេសបង?

ខ៖ចាស!ៗ

ក៖ចឹងទីតាំងជួលផ្ទះគេឬក៏នៅដោយខ្លួនឯងឬក៏យ៉ាងម៉េចដែរ?

ខ៖ អូ!ផ្ទះនៅឯភ្នំពេញហ្នឹងហេស! ជាផ្ទះបងស្រីទី៤របស់បងជាអ្នកទិញអោយនៅ។

ក៖ ចាស! នៅខ័ណ្ឌណាដែរហើយសង្កាត់ណាដែរ?

ខ៖ នៅសង្កាត់ផ្សារដេប៉ូទី២ហើយ ខ័ណ្ឌទួលគោក!

ក៖ ចាសបងហើយកាលពីមុនពេលនៅកាលកុមារភាពតើបងមានអនុស្សោវរីយ៏អ្វីដែរជាមួយនឹងបងប្អូនរបស់បងដែរ?

ខ៖ អូមានច្រើនណាស់! និយាយទៅបងមានជាមួយនឹងបងទី៣ច្រើនជាងគេហើយនិងបងទី២ អឺបងទី៣ បងទី១ ហើយបងទី២និងបងទី៤!ដោយសារតែសម្រាប់បងស្រីធំអឺគាត់មានន័យថាជាអ្នកដែលដូចជាម្តាយបងចឹងដែលគាត់ជាអ្នកនៅស្រុកជាមួយចឹងណា​ហើយគាត់បានត្រលប់ទៅខេត្តវិញ ហើយគាត់មើលថែរបងដូចម្តាយបងចឹងហើយបន្ទាប់មកគឺបងស្រីទី៣គាត់ដូចគ្នាមានន័យថាពេលបងនៅតូចៗ មិនមែនថាបងអត់សូវចាំពីគាត់នោះទេ គឺគាត់គឺជាអ្នកធ្លាប់ជាអ្នកដែលមើលថែ គាត់ពរត្រដៀតអីចឹងណា!! ហាៗហ្នឹងហើយ! បើសិនជាបងស្រីទី៤គឺជាបងស្រីម្នាក់ដែរ Take careខ្លាំងមែនទែន បើសិនជាមើលហើយបើសិនជាអោយនៅលើគ្រែហើយគឺនៅលើគ្រែហើយអត់មានថាហ៊ានទេ ព្រោះគាត់កាច!

ក៖ចាស!ចឹងគាត់ហើយនិងបងរៀនសិក្សាបានកំរិតណាដែរ?

ខ៖ អឺសម្រាប់បងស្រីធំៗគាត់រៀនតែពីកំឡុងឆ្នាំ៧៥ទេណា​គាត់រៀនបានត្រឹមថ្នាក់ទី១០កាលនៅសម័យនុង ហើយបងអត់មានដឹងថាឥឡូវគេថ្នាក់ទីប៉ុន្នាននោះទេណា ហើយដល់សម្រាប់បងទី៣គាត់រៀនបានត្រឹមអនុវិទ្យាល័យហើយសម្រាប់បងទី៤ក៏ដូចគ្នា បានត្រឹមអនុវិទ្យាល័យ ដល់សម្រាប់បងគឺបងរៀនបានចប់មហាវិទ្យាល័យហើយប្អូនពៅហ្នឹងរៀនបានចប់វិទ្យាល័យ

ក៖ ចាសបង! ស្រាប់បងពេលនៅសិក្សាកាលនុងតើបងរៀនពូកែដែរឬទេ?

ខ៖កំឡុងថាត្រឹមថ្នាក់ទី១ដល់ថ្នាក់ទី៦បងគ្រាន់បើ អាចគិតថាគ្រាន់បើ តែដល់ពេលចាប់ពីថ្នាក់ទី៧ទី៨និងទី៩ទៅ អឺ គ្រាន់បើដែរតែថារាងមូលបន្តិចហ្នឹងហើយ មានន័យថាដោយសារតែពេលខ្លះទៅយើងថារាងគ្រាន់បើដែរតែនៅតែខ្វយខ្វាយការងារផ្សេងហ្នឹងចឹងណា ហើយបន្ទាប់មកដល់ថ្នាក់ទី១០និងថ្នាក់ទី១២ ក៏បងបានរៀនគ្រាន់តែត្រឹមម៉ាជាប់នោះទេ ដល់ថ្នាក់មហាវិទ្យាល័យក៏ដូចគ្នា។

ក៖ ហឹម!

ខ៖​មិនមែនជាសិស្សពូកែដែរ តែថាបងគ្រាន់តែថាអាចយើងប្រឹងប្រែងដែរតែថាយើងអត់មានទាន់ឆ្លាតគ្រាប់គ្រាន់ចឹងទៅណា​ហើយគ្រាន់តែ១ជាប់ហាៗ

ក៖ ចាស!

ខ៖ ហ្នឹងហើយ!

ក៖ តែបងអត់មានដូចថាមុខវិទ្យាណា១បងលេចធ្លោជាងគេទេ? ថាបងចូលចិត្តរៀនណា?

ខ៖ ហឹមពេលនោះមុខវិទ្យាលេចធ្លោនៅកាលនុងគឺថាអត់មានទេ គឺថាត្រសមគ្នា តែថាពេលមុខវិទ្យាចូលចិត្តជាងគេគឺចូលចិត្តគិតលេខ។

ក៖ អូចាស!ចឹងដូចជាពិជគណិតអីចឹង!

ខ៖ហ្នឹងហើយ!

ក៖ ជាមុខវិទ្យាវិទ្យាសាស្ត្រពិត!

ខ៖ ហឹម!

ក៖ ដល់ពេលហើយពេលចាប់ផ្តើមការងារតើបងបានចាប់ផ្តើមការងារនៅឯណាដែរ?

ខ៖ កាលពិតទៅកាលការងារដំបូងដែលបងបានរៀនគឺបងធ្វើការដំបងគេគឺបងបានធ្វើការជាសនិ្តសុខឯកជន ហ្នឹងហើយពេលរៀន ពេលធ្វើការនៅឆ្នាំ២០០៣ តាមពិតឆ្នាំ២០០៣ការងារបងធ្វើដំបូងគេនៅខាងផ្នែកក្រុមហ៊ុនកាត់ដែរបងធ្វើផ្នែកត្រួតពិនិត្យសម្លៀកបំពាក់ បន្ទាប់មកដោយសារនៅកន្លែងការងារនៅឆ្ងាយចឹងហើយចឹងបងក៏ឈប់ធ្វើការនៅឯនុង បានប្រហែលជា២០ថ្ងៃត្រលប់មកបងបានមកធ្វើជាបុគ្គលិកសន្តិសុខឯកជននៅក្រុមហ៊ុនMPAបងធ្វើការនៅឯហ្នឹងបានរយៈពេលជិត៣ឆ្នាំ ហើយត្រលប់មកអឺដល់ឆ្នាំ២០០៧ខែ៨បងបានឈប់ពេលនុងហើយបងមកធ្វើការនៅហាងថ្នាំពណ៏មួយនៅផ្លូវទេពផនហ្នឹងហើយ បងធ្វើជាអ្នកលក់ផលិតផលនៅឯនុង ដល់ចឹងបងបានធ្វើនៅឯនុងរហូតដល់ឆ្នាំ២០១៣ បន្ទាប់មក២០១៣ខែ៥ទៅខែ៦ហ្នឹងបងបានឈប់ពីហ្នឹងហើយបងបានទៅធ្វើការនៅក្រុមហ៊ុន១នៅឯទួលស្វាយព្រៃណាជាក្រុមហ៊ុនសំណង ជាក្រុមហ៊ុនសាងសង ធ្វើនៅឯនុងបានរយៈពេលតែ៣ខែនោះទេ ហើយបងឈប់ពីនុងទៅបងបានទៅធ្វើជាខាងNetwork Marketingបានជិត៣ឆ្នាំហើយបងចេញពីNetwork Marketខាងក្រុមហ៊ុនយូនីស៊ីធីហ្នឹង បងអត់មានបានជោគជ័យនោះទេនៅក្នុងហ្នឹង ដល់ចឹងបងធ្វើអាហ្នឹងបានរកចំណូលរស់ប្រចាំថ្ងៃហើយនៅពេលគំឡុងពេលដែលបងធ្វើNetwork Marketingហ្នឹងក៏បងមានលក់អនឡានដែរ គឺមានន័យថាអាចរកចំណូលបានអឺម៉ារស់ ហ្នឹងហើយដល់ពេលត្រលប់ពីនុងមក នៅខែ២ ឆ្នាំ២០១៦ បងទៅធ្វើការនៅក្រុមហ៊ុននៅខាងផលិតផ្លាកឈ្មោះSN fundផលិតស្លៀកបំពាក់នៅស្ទឹងមានជ័យបានរយៈពេលបាន៨ទៅ៩ខែហ្នឹងហើយ ក៏បងបានឈប់ពីSNfundពីហ្នឹងមកហើយក៏បងបានមកធ្វើការនៅក្រុមហ៊ុនWe are trading ២០១៧ខែអឺ ដល់ថ្ងៃ៣០បងបានទៅធ្វើការនៅAccount Service ឬគេហៅផ្នែថាsale បងធ្វើការនៅឯនុងបានអឺ ផ្នែកsaleបងធ្វើការបានរយៈពេល៦ខែ ហើយបងមូលពីsaleនៅឯនុងមកជាadminហ្នឹងហើយនៅឆ្នាំ២០១៩ ចាប់ពីខែ៤ ឆ្នាំ២០១៩ ដល់ខែ៣ឆ្នាំ២០២០បងធ្វើនៅទំពា ហើយឥឡូវនេះបងបានផ្អាកបន្ទាប់ពីកូវីដ ហើយមកដល់ពេលឥឡូវបានធ្វើជាMarket Servey នៅក្រុមហ៊ុន អស់ហើយ

ក៖ ចាសបងចឹងការងារបងច្រើនតាំងពីមុនមកចឹងណា

ខ៖ ចាស!

ក៖ ចឹងបទពិសោធន៏ការងាររបស់បងដែលបងចង់ចាំបំភ្លេចមិនបានហើយស្រលាញ់ចូលចិត្ត ទាំងការលំបាកផងដែរណា?

ខ៖ តាមពិតទៅការងារមួយៗមានភាពលំបាកដូចជា តាមពិតអាជីពការងារនៅផ្នែកលក់អឺ នៅក្រុមហ៊ុនថ្នាំពណ័គេមានពណ័អាហ្នឹងគេមានបែបផែនរបស់វាយើងមូលទៅខាងផលិតផលខាងផលិតផលយើងក៏ស្គាល់ទាក់ទងហ្នឹង អាចរៀនបានខ្លះទាក់ទងហ្នឹងសុខភាពរបស់យើងនិងការព្យាបាលបន្ទាប់មកចេញពីអាហារបំប៉នខាងផ្នែកសម្លៀកបំពាក់យើងយល់ច្រើនថា អឺ ផ្លាកនិមួយៗដែលគេយកទៅអ៊ុតហ្នឹងសម្លៀកបំពាក់របស់យើង យើងដឹងអំពីគុណភាពហើយអឺផលប៉ះពាល់ដូចថាបើសិនជាយើងអ៊ុតខុសទៅហើយនាំចេញវាលំបាកហើយបន្ទាប់មកយើងចេញពីហ្នឹងហើយយើងបានចេញមកមួយចំនួនហើយយើងបានដឹងថាEventមួយចំនួនកើតឡើងវាមិនងាយស្រួលនោះទេ ចឹងវាត្រូវការបែបផែនការណ៏អ្នកចូលរួមដើម្បីធ្វើEventមួយហ្នឹងវាកើតឡើងដោយជោគជ័យ!

ក៖ ចាស

ខ៖ ហ្នឹងហើយ សម្រាប់ធ្វើadminក៏វាមិនស្រួលដែរ និយាយទៅការងារវាមានបែបផែនដែរយើងទទួលខុសត្រូវវាខុសៗគ្នា!

ក៖ ចាសចឹងការងារក្នុងចំនោមទាំងអស់ហ្នឹងបងស្រលាញ់ការងារមួយណា?

ខ៖ បងស្រលាញ់ការងារsaleជាងគេ!

ក៖ ម៉េចចឹងបង?

ខ៖ ដោយសារអាចគិតថាsaleដែលបងគិតថាទាក់ទងនិងផលិតផល បែបhealthជានៅក្នុងការលក់ផលិតផល អាចគិតថាមុននឹងយើងអាចលក់អ្វីមួយអោយអតិថិជនបានលុះណាតែយើងបានក្តោមអតិថិជនរបស់យើងត្រូវការអ្វី? ហើយយើងអាចផ្តល់អ្វីដែលគាត់ត្រូវការបានោះ ។

ក៖ ចាសបងត្រូវហើយ!ហើយអឺសម្រាប់បន្ទាប់ពីឆ្លងកាត់ការងារហើយបងបានគិតថាតើការងាររបស់បងយ៉ាងម៉េចដែរមកដល់ពេលឥឡូវ?

ខ៖ និយាយទៅជីវិតរាល់តែថ្ងៃហ្នឹងវាអត់មានទាន់ឃើញថា បានផ្លែផ្កាដូចថាអត់ទាន់ជោគជ័យនៅក្នុងការងារទេ ដោយសារតែការងាររបស់បងផ្លាស់ពីមួយផ្នែកៗមិនមែនដូចគ្នា ហើយក៏អត់មានទាក់ទងជាមួយនឹងអឺ មុខវិទ្យាដែលបងរៀនដែរ

ក៖ ចឹង

ខ៖ ហ្នឹង

ក៖ ចឹងបងរៀនមុខវិទ្យាអ្វីដែរ?

ខ៖ បងកាលពីពេលបងរៀនគឺបងរៀនផ្នែកគណនី!

ក៖គណនីចាស

ខ៖ តែដល់ពេលបងមកធ្វើការគឺបងបានមកធ្វើការផ្នែកsaleទាំងអស់

ក៖ ចុះតើមានមូលហេតុអ្វីបងមិនយកជំនាញហ្នឹង ដើម្បីធ្វើផ្នែកហ្នឹងទៅចឹងណា?

ខ៖ អាចគិតថា មុនពេលយើងapplyធ្វើការងារអឺ ដំបូងឡើយយើងគិតថា ដើម្បីស្វែងរកការងារហ្នឹងបាន ដូចជាពេញចិត្តដែរ ចឹងអាជីពរបស់យើងដែលយើងរៀនហ្នឹងវា ទុកម៉ាដុំ ហើយដល់ពេលយើងបានរៀនAccounting ក៏មានsale and Marketingនៅក្នុងហ្នឹងដែរ

ក៖ ចាស! ចឹងបងមានសញ្ញាណប័ត្រAccountingមួយដែរ

ខ៖ ចាស

ក៖ នៅសាលាណាដែរបង?

ខ៖ នៅសាលាពាណិជ្ជសាស្រ្ត

ក៖ និយាយទៅបងចប់ឆ្នាំណាដែរ?

ខ៖ អឺបង! បងចប់តាំងពីខែ៨ឆ្នាំ២០០៤

ក៖ ចាសចឹងតែមកដល់ពេលឥឡូវនេះជំនាញហ្នឹងបងនៅតែចាំ?

ខ៖ អឺមិនទាំងអស់នោះទេ បងត្រូវការទាល់តែរំលឹកឡើងវិញបានអាចធ្វើបាន។

ក៖ ចុះបើសិនជាមានការងារទាក់ទងនឹងជំនាញហ្នឹងតើបងចង់ធ្វើដែរអត់?

ខ៖ ជំនាញគណនីហ្នឹងហេស?

ក៖ចាស!

ខ៖ និយាយទៅសម្រាប់បងឥឡូវបងអាចread តែបើសិនជាបងធ្វើបងនឹងមិនយកមកធ្វើជាជំនាញរបស់បងនោះទេ បងអាចនឹងគិតថា ប្រើប្រាស់សម្រាប់តែអាជីវៈកម្មសម្រាប់នៅថ្ងៃអនាគតខ្លួនឯងវិញ ដោយសារតែយើងគ្រាន់តែចង់មើលរបាយការណ៏អត់មានចង់ទៅអង្គុយគិតបញ្ជីស្មុកស្មាញអីចឹង!

ក៖ ចាសបងយល់

ខ៖ ហាៗ

ក៖ ចាសហើយទៅទាក់ទងនឹងក្តីស្រមៃវិញ! តើតាំងពីតូចមកដល់ធំតើបងចង់ធ្វើផ្នែកអ្វីដែរ?

ខ៖ អូ!បងតាមពិតទៅបងមានក្តីស្រមៃមួយតាំងពីតូចណា គិតថាខ្លួនឯងធំឡើងអាចមានអឺ មុខរបរ១ដែលអាចគេថាការរកស៊ីដែលមានការរីកចំរើនទៅមុខអីចឹងណា ហើយនេះជាក្តីស្រមៃរបស់បងហើយមានលុយចាយច្រើនដោយសារតែអត់មានចង់អោយជីវិតរបស់យើងនៅក្មេងយើងឃើញថាខ្លួនឯងមានការលំបាកចឹងណា ដល់ចឹងទៅយើងចង់អោយជីវិតរបស់យើងមានការរីកចំរើនហើយអាចគិតថាមានអាជីពមួយដែលជាមុខរបរដែលអាចផ្តល់ការងារអោយដល់អ្នកដ៏ទៃផងដែរ!

ក៖ ចាសបងហើយចឹងត្រលប់ទៅពង្សប្រវិត្តក្រុមគ្រួសារវិញ! តើឪពុកម្តាយរបស់បងតើគាត់ឈ្មោះអ្វីដែរ?

ខ៖អឺ! ម្តាយបងឈ្មោះ កលយាន ហើយឪពុកបងឈ្មោះ គងសាវុធ

ក៖ អឺស្រុកកំណើតរបស់គាត់នៅឯណាដែរ?

ខ៖ អឺឪពុករបស់បងគាត់នៅ គាត់មានស្រុកកំណើតនៅភូមិស្វាយតឿ ឃុំស្វាយទាប ខេត្តស្វាយរៀង ហើយខាងម្តាយរបស់បងគាត់នៅឃុំដ៏ដែរនៅឃុំព្រះពន្លា ស្រុកកំពង់រោងហើយខេត្តស្វាយរៀង

ក៖ ចុះគាត់មានដែលបានប្រាប់អំពីជីវិតកាលពីកុមារភាពដល់បងដែរឬទេឪពុកម្តាយ?

ខ៖ សម្រាប់ឪពុករបស់បងគឺបងអត់មានបានសូវស្តាប់រឿងជីវិតរបស់គាត់បានច្រើននោះទេ ដឹងថាឪពុកបងរាងមានអឺបងប្អូនរបស់គាត់រាងច្រើនគួសមដែរ ដែលបងបានចាំប៉ុន្នាននាក់នោះទេ ឪពុករបស់បងគាត់ជាកូនទី១ ហើយបន្ទាប់មកឪពុកបានហ្នឹងឈ្មោះ ញឹមសាវុធ ហើយបានបន្ទាប់ពីឪពុកបងហ្នឹងគាត់ដាក់នាមត្រកូលខុសគ្នាទាំងអស់ណា មានគាត់១ហ្នឹងឈ្មោះ ញឹមសាវុធ ពូបងឈ្មោះ នូសារ៉ាត ហើយបន្ទាប់មកអឺប្អូនគាត់ឈ្មោះ នូញរ ហើយមកមានអឺប្អូនស្រីរបស់គាត់ឈ្មោះ នូច័ន្ទហើយបានបន្ទាប់មកទៀត ឈ្មោះអីនោះទេបងអត់មានចាំទេ ជាប្អូនពៅរបស់គាត់ណាហ្នឹងហើយមានបងប្អូនរបស់គាត់៥នាក់ហ្នឹង។

ក៖ ចាសហើយចឹងដល់ពេលទៅគាត់មានប្រាប់ថាយ៉ាងម៉េចដែរតើយ៉ាងម៉េចបានជាគាត់បានស្គាល់ម្តាយបងរហូតបានរៀបការជាមួយនឹងគ្នា?

ខ៖ តាមពិតទៅអ្នកដែលស្គាល់ម្តាយបងនោះមិនមែនឪពុករបស់បងនោះទេគឺពូបងនោះទេហ្នឹងហើយដោយសារតែពូបងគេអ្នកឃើញម្តាយរបស់បងមុនក៏ប៉ុន្តែ អឺពេលឪពុកបងគាត់ឃើញចឹងទៅបានចាប់ចិត្តចឹងទៅណា ហើយក៏ពូបងគាត់បានដកឃ្លាដកខ្លួនទៅ ប៉ុណ្ណឹងឯង។

ក៖ ចាសហើយទៅចឹងជីវិតរបស់គាត់ឪពុកម្តាយរបស់បងអីតើមានមុខរបរអ្វីដើម្បីចិញ្ចឹមគ្រួសារ?

ខ៖អឺ ម្តាយបងឪពុករបស់បងគាត់ជាអ្នកធ្វើស្រែហ្នឹងហើយប៉ុន្តែឪពុករបស់បងគាត់មានជំនាញ១គឺទាក់ទងនឹងគ្រឿងម៉ាស៊ីន គាត់បានចេះអាហ្នឹងណា គាត់អត់មានបានរៀនច្រើននៅក្នុងក្រុមគ្រួសាររបស់គាត់ គឺគាត់មានតែមារបស់បងចឹងឪពុកមានោះគាត់រៀនបានច្រើនជាងគេ ហើយក្រៅពីហ្នឹងគាត់មិនមែនជាអ្នកមាននោះទេ។

ក៖ ចាស!ចឹងម្តាយបងដូចគ្នាដែរ?

ខ៖ម្តាយបងតាមពិតឳកាសរបស់គាត់បានរៀនច្រើនប៉ុន្តែជីតារបស់គាត់អត់អោយរៀននោះទេ តាមពិតគាត់មានកូន ខាងម្តាយបងគាត់មានកូនមើល ម្តាយបងមានបង គឺបងប្អូនរបស់គាត់មានច្រើនតែថាបងចាំអត់បានអស់ទេ មានអ៊ំប្រុសបងឈ្មោះ កុយញឹម! ហើយឈ្មោះកុយយាន ហើយមីងបងមីពៅឈ្មោះ កុយសាត ហើយមួយកុយញឹប ហើយមានអ្នកណាផ្សេងទៀតនោះទេបងចាំអត់បានអស់ទេហ្នឹង!

ក៖ ហ្នឹងហើយឪពុកម្តាយបងគាត់បានប្រកបមុខរបរចិញ្ចឹមជីវិតដើម្បីចិញ្ចឹមគ្រួសារ ហើយនៅពេលនុងបងបានឃើញក្រុមគ្រួសាររបស់បងលំបាកយ៉ាងម៉េចដែរ?

ខ៖ លំបាកអូន ដូចថាពេលដែលបែកទៅពីប៉ុលពតនុង ឪពុករបស់បងគាត់គឺគាត់ដោយសារតែយើងទៅស្រុកស្រែវិញ យើងអត់មានក្របីគោអីសម្រាប់ធ្វើស្រែចំការនោះទេ ចឹងពួកគាត់ភាគច្រើនគឺគាត់ប្រើកំលាំង មានន័យថាពេលដែលចង់ធ្វើស្រែដោយខ្លួនឯងចឹងទៅឪពុកម្តាយរបស់បងហ្នឹងគាត់បានទៅជួយធ្វើស្រូវគេមុនចឹងទៅហើយបានត្រលប់មក មានន័យថាហើយរបស់គាត់ទើបបានមកជួយធ្វើអឺស្រែយើងអោយយើងស្ទូង(ដាច់មានបន្តខាងក្រោម)

ហើយការរកអ្វីទៅលក់នុងគឺឪពុករបស់ខ្ញុំរកមិនបានទៅលក់នោះទេហាៗ គាត់ដូចជាអត់មានជំនាញ់ខាងហ្នឹងណា ហើយដល់ពេលចិញ្ចឹមសត្វពួកយើងដូចជាលំបាកអឺ យើងអត់មានលទ្ធិភាពដូចជាទិញដូចជាគោ ក្របីអីចឹងទៅណាយូរមែនទែន បើសិនជាយើងអាចទិញបានដោយសារតែមានការឧបថ្ថមពីអឺ ប្អូនទី២របស់គាត់ត្រូវជាមារបស់បង ដូចជា៨គោអីចឹងទៅ ដូចជារបរចិញ្ចឹមជីវិតកាលពីមុន។

ក៖ ចឹងផ្ទះបងមានសភាពយ៉ាងម៉េចដែរបង?

ខ៖ អូតូច!យើងធ្វើពី ! ពេលកាលបងនៅតូចមែនទែន គឺផ្ទះរបស់បងបានធ្វើអំពីសរសេរត្នោត កាលនុងហើយដំបូងប្រក់ស្លឹក រណាបឬស្សីដូចគ្នា!

ក៖ ចាសហើយចុះមានម៉ូតផ្ទះអ្វីគេដែរ?

ខ៖ អឹម! ម៉ូតផ្ទះហ្នឹងគឺទាល់តែទៅស្រុកស្រែបានដឹងថាម៉ូតផ្ទះអីគេ!

ក៖ ចឹងស្រុកនៅឯណាដែរបង?

ខ៖ អឺ នៅខាងស្វាយរៀង!

ក៖ ខាងស្វាយរៀងចាស!ហើយបងសម្រាប់ពេលនុងដែរក្រុមគ្រួសាររបស់បងមានឪពុកមានជាកសិករអីចឹងទៅ ហើយគាត់បានធ្វើការងារអីចឹងទៅ តែបងមានបានទាន់ជីដូននិងជីតារបស់ឪពុកម្តាយបងទាំងសងខាង?

ខ៖ បងអត់មានទាន់នោះទេជីតារបស់បងគាត់បានស្លាប់តាំងពីកាលនៅពីក្មេងៗដល់ចឹងបងដឹងថាគាត់ស្លាប់តាំងពីនៅឆ្នាំ៦០ជាងហ៎ជីតារបស់បង ហើយយាយខាងម្តាយបងមានន័យថាឪពុកម្តាយខាងម្តាយបងគាត់ស្លាប់តាំងពីនៅកាលពីក្មេងៗមែស! មានន័យថាលោកយាយគាត់ស្លាប់តាំងពីនៅអាយុបាន៣០ជាងហើយដល់ពេលជីតាគាត់អាយុប្រហែលជាបាន៤០អីហ្នឹងគាត់បានស្លាប់ទៅអស់ហើយ! ហើយដល់ពេលខាងឪពុករបស់បងយាយតាគាត់បានស្លាប់ទៅអាយុបានរាងច្រើនដែរហើយជាង! ចឹងបានអាយុ៦០ជាងបានគាត់ស្លាប់ហើយដល់ពេលតាគាត់ស្លាប់តាំងពីជំនាន់!​ស្លាប់តាំងពីនៅក្នុងឆ្នាំហឹម!ប្រហែលជាអាចនៅឆ្នាំ៧៤និង៧៥ហ្នឹងហើយដល់ពេលលោកយាយគាត់ស្លាប់នៅឆ្នាំហ្នឹងដូចគ្នាតែថាលោកយាយគាត់បានកប់នៅវត្តអីចឹងណា ប៉ុន្តែលោកយាយអត់មានដឹងនោះទេ ដោយសារតែកាលពីជំនាន់នុងគឺថាយើងត្រូវឆ្លងទន្លេអ្នកលឿងនោះចឹងណា ដល់ចឹងគាត់គេអត់មានអោយឆ្លងនោះទេ! គាត់ឈឺ ចឹងគេទុកគាត់អោយនៅឯហ្នឹង។

ក៖ ចាស!

ខ៖ ហឹស!

ក៖ រួចទៅជីដូនជីតារបស់បងគាត់មានបានប្រាប់អំពីជីវៈប្រវិត្តរបស់គាត់ថាគាត់គឺជាកូនកាត់ឬក៏បានមកពីណាដែរឬក៏មានជីវៈភាពយ៉ាងម៉េចដែរនៅកាលនុង?

ខ៖ និយាយទៅខាងឪពុករបស់បងគាត់រាងបានធូធារដោយសារតែជីតារបស់គាត់គឺគាត់មានរោងម៉ាស៊ីនស្រូវអីចឹងទៅណា​ដោយសារតែអឺ បើសិនជាខាងឪពុករបស់បងមានន័យថាត្រូវជាជីតារបស់បងបង្កើតគាត់ខ្មែរនោះទេ តែថាសម្រាប់យាយគឺគាត់កូនកាត់ ត្រូវជាកូនកាត់វៀតណាមនិងចិនចឹងណា! ហើយអឺ បងអត់មានដឹងថានាមត្រកូលរបស់គាត់ឈ្មោះអ្វីនោះទេ តែនៅស្គាល់ឈ្មោះរបស់គាត់ដឹងថាម៉ែគាត់និយាយណា តែបើសិនជាឪពុកគាត់អត់មានដែលនិយាយនោះទេអឺ! យាយតាបង្កើតឈ្មោះអឺ នូនុច ហើយម៉ាក់យាយហ្នឹងឈ្មោះ ឡាំមបួយ ហើយចឹងទៅគាត់មាន! ហើយដល់ពេលម្តាយរបស់តាហ្នឹងទៀតអត់មានដឹងថាឈ្មោះអ្វីនោះទេ ព្រោះអីវាច្រើនពេក! ហើយដល់ចឹងបន្ទាប់ពីយាយតាខាងយាយបួយហ្នឹងមានយាយតា ឡាំមនិងយាយហាក់! យាយអីៗហ្នឹងអត់មានស្គាល់នោះទេណា ហើយបានបន្ទាប់មកខាងតានុតហ្នឹងស្គាល់យាយម៉ែនហើយបានតារបស់គាត់បងអត់មានបានស្គាល់ថាឈ្មោះអ្វីនោះទេ ដឹងថាគាត់បានហៅប៉ុន្នានគឺថាបានចាំប៉ុណ្ណឹងមក ! ហើយដល់ចឹងគាត់មានសាច់ញាតិខាងជីដូនមួយរបស់គាត់នៅភ្នំពេញហ្នឹងរាងច្រើនគួសមដែរ ក៏ប៉ុន្តែដោយសារឪពុករបស់បងគាត់ជាមនុស្សអត់មានសូវ នៅពេលដែលគាត់បានអត់ជាងគេគឺថាគាត់អត់មានសូវខ្វល់ខ្វាយជាមួយនឹងគេនោះទេ។

ក៖ ចាសបង

ខ៖ ហ្នឹងហើយ!

ក៖ ចឹងអឺ ទាក់ទងហ្នឹងជីដូននិងជីតារបស់បងតើបងអត់មានកើតទាន់នោះទេ?

ខ៖ អត់មានបានកើតទាន់នោះទេ!

ក៖ ចាសចឹងបានដឹងលឺប្រវិត្តខ្លះៗ?

ខ៖ ចាស

ក៖​ចាសដល់ចឹងបានក្រោយមកទៀតគឺថាបងមានបានដឹងអំពីប្រវិត្តក្រុមគ្រួសារហើយ ពីជីដូនជីតាហើយដឹងឪពុកម្តាយបងប្អូនអីមកហើយ បងមានគិតថាជីវិតរបស់បងតាំងពីតូចមកដល់ធំហ្នឹងបងអឺខ្លួនឯងមានជួបរឿងលំបាកអ្វីគេខ្លះដែលបានចង់ចាំមិនភ្លេចសោះនៅក្នុងជីវិតណា តាំងពីបញ្ហាគ្រួសារ និងខ្លួនឯងអីចឹងណា?

ខ៖ អូ! បងអាចគិតថាសម្រាប់ខ្លួនឯងមានជំងឺ១គឺជាជំងឺខ្លាច ព្រោះអីកាលពីបងនៅពីតូចមកនោះគឺថាមានជំងឺខ្លាចមួយនោះវាមានជាប់ខ្លួនហ្នឹង ដូចថាខ្លាចមួយគឺថាខ្លាចខ្មោចនិយាយទៅ ពេលចេះដឹងក្តីមកគឺថាបងមានខ្លាចរហូតបានរហូតដល់អាយុប្រហែលជា១២ទៅ១៣ឆ្នាំណាបានជាបងបាត់ខ្លាចព្រោះអីដោយសារតែអឺអារម្មណ៏របស់បងលឺសម្លេងរំខាននៅក្នុងខួរក្បាលរបស់យើងចឹង!ហើយដល់ពេលខ្លះបងអាចឃើញខ្លះៗដែរតើ! ចឹងបានធ្វើអោយបងកើតជំងឺខ្លាចហ្នឹងបានធ្វើអោយបងគេងអត់លក់រាល់យប់ដែលជាមូលហេតុបងកើតជំងឺស្គម!

ក៖ អូបងនិយាយចឹងខ្ញុំចង់ព្រឺស សំបុរ ដល់ចឹងបងបានឃើញទៀត?

ខ៖ ហ្នឹងហើយដោយសារតែមានម៉ាជំនាន់កាលបងនៅពីតូចៗល្មមហ្នឹងបងឃើញមិត្តភក្តិគិតៗទៅថាមិនមែនមិត្តភក្តិក៏បានដែរ កាលនុងគឺយើងបានលេងជាមួយគ្នាចឹងហើយយើងហៅគ្នាថាមិត្តភក្តិចឹងទៅ តែគាត់មានអាយុច្រើនជាងបងឡើង៤ទៅ៥ឆ្នាំហ៎គាត់ស្លាប់ដោយសារតែជំងឺកញ្ជីលចឹងណាហើយដល់ចឹងទៅ ល្ងាចឡើងយើងបានញ៉ាំបាយជាមួយនឹងឪពុកអីផងចឹងទៅ ដល់ចឹងស្រាប់តែនៅលើផ្ទះនោះស្រាប់តែបងបានឃើញគាត់នៅក្រោមផ្ទះបង

ក៖ អឺស

ខ៖ ហើយបន្ទាប់មកយកឈើចាក់បង!! ហាៗៗ និយាយមែនទែនណា ផ្ទះបងធម្មតា រណាប សរសត្នោតចឹងណា​បងឃើញ ហើយបងភ័យមែនបងបានរត់ឡើងនៅជាន់ដូចថាឪពុករបស់បងគាត់បានឡើងទៅអង្គុយនៅខាងខ្លោងទ្វារផ្ទះចឹង! ហាៗ

ក៖ ចឹងបងបានឃើញច្បាស់តែម្តងហេស?

ខ៖ ហ្នឹងហើយ!កាលពិតមានរឿងហេតុការណ៏ជាច្រើន ដូចពេលខ្លះឃើញមនុស្សចាស់ដែលបានធ្លាប់នៅក្នុងភូមិជាមួយអីចឹងទៅណា ដែលបានធ្លាប់ឃើញដែរ ហើយអឺ អាហ្នឹងបានមកពីអារម្មណ៏ដែលយើងបានខ្លាចជួនកាលមកពីអារម្មណ៏ដែលយើងបានឃើញដែរ ប៉ុន្តែធ្លាប់ដូចជាបានស្រែកហៅ រហូត!

ក៖ ហ្នឹងហើយ

ខ៖ អូ!ដល់ពេលហើយមានពេល១នោះមានអ្នករៀននៅសាលាជាមួយនឹងគ្នាហើយចប់ពីពេលនុងចឹងទៅ គឺថាបងរាងធំបន្តិច ហើយបានរៀននៅឯនុងហើយ!គាត់មានឈ្មោះថាហេង ហើយគាត់បានទៅមើលក្របីចឹងទៅ គាត់បានទៅមើលថែក្របីនោះបានចង់ចង្កេះរបស់គាត់ ហើយដល់ពេលក្របីវាផ្អើចឹងទៅមិនអឺ ចង់ជាមួយនឹងគាត់ហ្នឹង រហូតទាល់តែស្លាប់។

ក៖ចឹងបានស្លាប់ដាច់ខ្យល់?

ខ៖ ហ្នឹងហើយ!ចឹងបានឃើញគាត់ដូចគ្នា!

ក៖ អឺស!

ខ៖ មានថ្ងៃ១នោះបងដូចជាយើងនៅលើផ្ទះចឹងបានឃើញគាត់នៅលើផ្ទះ!ហើយកាលនុងគាត់តាងោ តែនៅពេលកាលនុងគឺថាបងអត់មានបានឃើញមុខនោះទេ! ពេលបងបានឡើងមកបត់ជើងនោះដល់ពេលយប់ចឹងយើងមានការថោនៅមុខផ្ទះចឹងទៅណា! ដល់ចឹងយប់ប្រហែលជាម៉ោង៥ ដល់ពេលបងបើកភ្លើងចឹងទៅ បងបានឃើញគាត់នៅអង្គុយខាងក្រោមផ្ទះបង!! ហ្នឹងហើយបានឃើញគាត់អង្គុយនៅខាងក្រោមផ្ទះបងហ្នឹង!! មើលៗមុនដំបូងបងគិតថាមិនមែនគាត់នោះទេ ដល់ពេលអើតចុះអើតឡើងគឺបានឃើញមុខគាត់ ហើយស្រែកតែបណ្តោយ!

ក៖ អឹម

ខ៖ ហ្នឹងហើយ!ចឹងបានមានបទពិសោធន៏ខ្លាច ហើយពេលខ្លះចឹងទៅអារម្មណ៏ភ័យខ្លាចហ្នឹងវាមានច្រើនពេក ដល់ពេលខ្លះអារម្មណ៏ភ័យខ្លាចហ្នឹងវាមានច្រើនពេកនាំអោយយើងដកដង្ហើមវាមិនចង់ដល់គ្នានោះទេដូចថាដង្ហើមយើងវាភិតភ័យចឹងទៅណា ដល់ពេលយប់ឡើងគេងអត់បានដល់ពេលថ្ងៃឡើងនៅផ្ទះ នេះអាចគិតថាជាជំងឺខ្លាចក៏ថាបានដែរ ដល់ពេលក្រោយមកមានអ៊ំរបស់បងហ្នឹង១នាក់គាត់ចេះខាងគ្រូអីចឹងទៅគាត់ អឺគាត់បានធ្វើចំណងអោយ មានន័យថាចំណងហ្នឹងគាត់បានធ្វើឡើងសម្រាប់អោយបងពាក់ កុំអោយបានខ្លាចអីចឹងទៅណា!​ចឹងគាត់ធ្វើអោយបងពាក់ចាប់ពីពេលនុងមកបងមានអារម្មណ៏ថារូបភាពអស់ហ្នឹងលែងមាននៅក្នុងខ្លួនរបស់បងទៀតហើយស្ងាត់ហើយ​រហូតមកដល់ពេលឥឡូវហ្នឹង។

ក៖ ចាសចឹងបានជួយដែរ

ខ៖ ជួយមានន័យថាវាអាច ដោយសារតែកាលពីពេលមុនអឺយើងគិតថាយើងគេងមិនបានយើងចេះតែលឺយើងចេះតែឃើញ ហើយដល់ពេលចឹងទៅ បន្ទាប់ពីនុងមកវាលែងមានរូបភាពទាំងនោះទៀត

ក៖ ចុះកាលនោះបងមានអាយុប្រហែលជាប៉ុន្នានដែរ?

ខ៖ អាចគិតថាបងចន្លោះប្រហែលតាំងពីបងដឹងក្តីចន្លោះប្រហែលជា១០ឆ្នាំ

ក៖ ចាស!ចឹងមកដល់ពេលឥឡូវនេះលែងបានឃើញហើយ?

ខ៖ អត់ដែរ!

ក៖ ចឹងកាលពីតូចនោះ

ខ៖ ធ្លាប់!

ក៖ ចឹងមានតែ២ទៅ៣រឿងហ្នឹងនោះទេបងហេស?

ខ៖ អឺមហឹស! តាមពិតវាមានរឿងតូចៗនៅក្នុងហ្នឹងច្រើនតែគ្រាន់តែថាបងបានចង់ចាំជាងគេគឺរឿងហ្នឹង! ដែលជួនកាលរហូតដល់ពេល១នុងបងអាចមានបានគេងបានដោយសារតែនៅក្នុងផ្ទះហ្នឹងមានអាមួយទៀត គឺបងអត់មានបានឃើញនោះទេ ក៏ប៉ុន្តែកន្ទេលយើងធម្មតា យើងនៅស្រុកស្រែយើងបានក្រោលកន្ទេលមិនមែនក្រោលពូកនោះទេត្រូវហេស ចឹងធម្មតាកន្ទេលនោះគេឃើញវាធម្មតាតែថាបងបានឃើញវាបតទេ បងអត់មានឃើញរាបនោះទេ បងឃើញគេយកឈើចុក!!

ក៖ អូបង!

ខ៖ មែនតើ! ចាក់ចឹងទៅហើយឡើងរលក! កន្ទេលឡើងខ្ពស់ដល់ចឹងហើយគឺថាបងអាចចែករំលែកហើយ បងអាចគេងបានទាល់តែបងយកខ្មួយក្រោលលើកន្ទេលហ្នឹងហើយបានបងគេងពីលើ ហើយត្រូវតែមានអ្នកសងខាងគេងហឹសៗ! ហឺស! មានអារម្មណ៏ថាវេទនា

ក៖ ចុះតើកាលនុងបងមានជំងឺអ្វីដែរអត់ទេ?

ខ៖​ជំងឺខ្លាចហ្នឹងឯង

ក៖ អូចឹងជំងឺផ្សេងទៀតដូចជាជំងឺគ្រុនឈាមអី?

ខ៖ អូអត់មានធ្លាប់ទេ!

ក៖ អឺ ចឹង

ខ៖ វាមានដែលកើតជំងឺគ្រុនក្តៅអីម្តងម្កា សូម្បីតែថាជំងឺរាគក៏បងមិនដែលបានមានដែល! មានគ្រុនក្តៅចឹងទៅ ក៏ប៉ុន្តែម្តាយរបស់បង ត្រូវតែបង្ខំអោយញ៉ាំបបរក្តៅចឹងទៅ ហើយវាឆាប់បាត់ហើយ!

ក៖ ចាស!

ខ៖ ហ្នឹងហើយ

ក៖ ចឹងបានថាបានខ្ញុំសម្ភាសទៅដឹងថាបានជួបផ្ទាល់ៗចឹងខ្ញុំវារាងខ្លាចដែរព្រោះអីខ្ញុំអត់មានដែរជួបនោះទេ ប៉ុន្តែធ្លាប់លឺចាស់គាត់និយាយដែរចឹងណា មកជួបបងលឺបងនិយាយចឹងទៅខ្ញុំរាងលក្ខខណៈថាខ្លាច ហើយបើសិនជាគិតថាវិទ្យាសាស្រ្តវិញគេថា ដូចថាបើសិនជាក្មេងៗឃើញផ្តេកផ្តាសចឹងអាចមកពីក្តៅខ្លួនអីចឹងទៅណា។

ខ៖ អឹម! មានមួយទៀត គឺបងរាងធំដែរហើយប្រហែលក្រោយហ្នឹងបន្តិចបងមានន័យថាបងអត់មានដូចការពីមុននោះទេ ធម្មតាកាលនោះនៅស្រុកស្រែ គឺអត់មានបង្គន់នោះទេ បងទៅវាលស្រែហ៎ ដល់ចឹងទៅបងទៅវាលស្រែ ជាមួយនឹងឪពុករបស់ហ្នឹង ស្រាប់តែបងបានឃើញដុំដំបូកនោះវាចេះដើរហ៎!

ក៖ ចឹងកាលនុងអាយុប៉ុន្នាន?

ខ៖ កាលនុងអាយុប្រហែលជា១៤ទៅ១៥ឆ្នាំ

ក៖ ហឹមចឹងឃើញដំបូកចេះដើរ?

ខ៖ ហ្នឹងហើយ! មានន័យថាធម្មតានៅភូមិបងហ្នឹងគឺថាមានដំបូកនៅភូមិរបស់បងហ្នឹងហើយចឹងនៅក្នុងភូមិហ្នឹងវាមានដំបូកហ្នឹង១ មានស្អីៗសងខាងហើយដំបូកនៅកណ្តាលច៊ែក ហើយធម្មតានៅពេលថ្ងៃគឺថាបងបានយកគោទៅចង់ទៅដំបូកកណ្តាលហ្នឹងហើយអោយវានៅនុងដល់ពេលហើយបងមើលឃើញដំបូកនោះវាចេះដើរ!

ក៖ វាចេះដើរ

ខ៖ មានន័យថាវាដើររាងមូលច៊ែក! ដូចថាគេលើកពីកន្លែងហ្នឹងទៅដាក់នៅកន្លែងភ្លឺស្រែចឹងណា!ហើយបានត្រលប់មកវិញចឹងណា ណាហ្នឹងបងបានឃើញផ្ទាល់តែម្តង

ក៖ ហឹមដល់ចឹងតើបងបានធ្វើយ៉ាងម៉េចដែរទៅ?

ខ៖ ស្រែហៅឪពុករបស់បង ហឺស!!ៗ ហាៗ

ក៖ ចឹងដល់ពេលឪពុករបស់បងមកមើលឃើញដំបូកនៅកន្លែងដ៏ដែរចឹងទៅ?

ខ៖ អឺម! គាត់ថាមានឯណា! គាត់ថាកូនឯងចេះតែឃើញស្អីគេ ហើយពេលនុងបងចេះតែថា ចឹងបើសិនជាម្តាយរបស់បងគាត់ខ្លាចដែរ! ដល់ចឹងពេលចឹងៗគឺថាគាត់ខ្លាច ដល់ចឹងបងនេះមិនសូវបាននិយាយរឿងខ្លាចហ្នឹងប្រាប់ដល់គាត់នោះទេ ច្រើនតែនិយាយប្រាប់ឪពុករបស់បងច្រើនជាង!

ក៖ ចាសបង! អើចឹងទាក់ទងនឹងរឿងអប្រិយជំនឿ

ខ៖ ចាស

ក៖ ចឹងទាក់ទងហ្នឹងបងបានជឿទៅលើខាងសាលាអឺព្រះយេស៊ូត្រូវអត់បងខាងសាលាគ្រិះបរិស័តនៃពួកបរិសុទ្ធថ្ងៃចុងក្រោយ ចឹងដល់ពេលខាងហ្នឹងបងបានជឿលើព្រះយេស៊ូយូរឆ្នាំនៅ? ហើយតើមានមូលហេតុអ្វីដែរបានជាបងមានជំនឿទៅលើទ្រង់ចឹង?

ខ៖ អឺ! តាមពិតចឹងទៅ បងអាចចែករំលែកមួយទៀតគឺពេលបងកាលនៅតូច គឺថាបងកាលនុងគឺថាបងអាចនិយាយថានៅពេលតូចៗគឺដូចបងនិយាយចឹងបងមានជំងឺដូចបងខ្លាចហើយផុតដង្ហើមអីចឹងណា! ដល់ពេលល្ងាចឡើងចឹងបងបានមើលទៅថ្ងៃលិចហើយបងបានគិតថា បើសិនជាបងស្លាប់ទៅចឹង តើបងអាចកើតមកវិញដែរឬក៏អត់? ចុះបងសិនជាបងស្លាប់ទៅបងបានទៅណាហើយបងបានកើតមកវិញទៀតអត់?នេះសំណួរនេះមិនមែនមានដែរនៅពេលឥឡូវនេះនោះទេ!វាមានយូរមកហើយ ហ្នឹងហើយ! ហើយចឹងសំណួរហ្នឹងមានតាំងពីពេលនៅកាលពីតូច ដល់ពេលចាប់បានពីឆ្នាំប្រហែលជាឆ្នាំ៩៥ទៅ៩៦មិនដឹងនោះទេ គេមានកម្មវិធីបញ្ជាំងវិដេអូនៅក្នុងភូមិហ៎និយាយអំពីការផ្សព្វផ្សាយសាសនាដែរហ៎ចឹងបាននិយាយអំពីព្រះយេស៊ូគ្រិស ចឹងកាលពីពេលដំបូងឡើយបងជាមួយនាក់ដែរមិនបានទទួលយកសាសនានោះទេ អាចគិតថាអត់ចូលចិត្តដោយសារតែពាក្យថាអ្នកដែលគោរពប្រតិបត្តិសាសនាហ្នឹងបានធ្វើបាបឪពុកម្តាយចឹងណា និយាយទៅមានម៉ាភូមិទៀត មានម្ខាងទៀតនៅខាងស្រុកភូមិរបស់បងដល់ពេលឪពុកម្តាយរបស់បងគាត់បានតែងតែនិយាយថាកុំធ្វើបាបដល់ឪពុកម្តាយរបស់ពួកគាត់ចឹងណា ចឹងហើយបានធ្វើអោយបងនេះអត់មានចូលចិត្តនោះទេដល់ពេលទៅបងបានទស្សនារឿងរ៉ាវរបស់ព្រះយេស៊ូគ្រិសហ្នឹងហើយបងដឹងថាខុសគ្នាពីអ្វីដែលគេនិយាយ ប៉ុន្តែនៅក្នុងកំឡុងពេលនុងបងក៏មិនមែនជាអ្នកជឿដែរ រហូតបានមកដល់ពេលបងអឺ បងមកភ្នំពេញនេះបងបានជួបមិត្តភក្តិនៅកំពង់ធំហ្នឹងហើយ រៀននៅសាលាពាណិជ្ជសាស្រ្តដូចគ្នាហ្នឹងហើយយើងបានជួបគ្នា ដល់ពេលចឹងគាត់តែងតែអញ្ជើញគាត់ទៅព្រះវិហារ អឺ ចឹងមានអង្កការមួយឈ្មោះccccស៊ីដល់ទៅ៤ដងហ្នឹងហើយ ដល់ពេលថ្ងៃសៅរ៏បងបានទៅកម្មវិធីនៅឯនុង ហើយដល់ពេលឆ្នាំ២០០៩ ខែ៧ មានជនជាតិកូរ៉េដែលគាត់បានមកធ្វើការនៅហ្នឹងមុនគេនៅអង្គការស៊ីៗហ្នឹង ដល់ចឹងបងបានចូលរួមកម្មវិធីហ្នឹងគួសមដល់ពេលហើយចាប់ពីបងបានចូលរួមកម្មវិធីហ្នឹងហើយចឹងបានទាក់ទងហ្នឹងព្រះយេស៊ូគ្រិសហើយបាននិយាយអឺ មេរៀនជាច្រើននៅក្នុងព្រះគម្ពីសញ្ញាថ្មីហើយបានបងមានអារម្មណ៏ថា បងអត់មានចង់ទទួលយកដំណឹងល្អនោះទេ ហើយដល់ចឹងបានបងអឺ បដិសេដនៅការរៀនគឺបងបានយកលេសច្រើនដើម្បីបដិសេដការរៀនអីចឹងទៅហើយបានទៅរៀនដល់ឆ្នាំ២០០៥ហ្នឹងដ៏ដែរគឺកំឡុងពេលខែ៣និងខែ៤ហ្នឹងបងមានញាតិមិត្តបងមកពី មានន័យថាមារបស់បងប្រពន្ធរបស់មាបងគាត់មកពីក្រៅប្រទេសចឹងទៅគាត់បានសួររកទិញព្រះគម្ពីសញ្ញាណថ្មី ព្រះគម្ពីបរិសុទ្ធចឹងទៅ បងក៏ដើររកអត់បាន ហើយបានជួបអ្នកផ្សះផ្សាយសាសនាជួបអ្នកដើរផ្សព្វផ្សាយសាសនាចឹងទៅហើយក៏បានសួរគាត់ចឹងទៅ បងគិតថាអឺពួកគាត់គឺគាត់អត់មាននោះទេ តែគាត់នៅតែស្វែងរកទៀតចឹងទៅពួកយើងនេះក៏អត់មានទិញបានព្រះគម្ពីជាមួយនឹងគាត់ដែរ ដល់ចឹងយើងបានទៅទិញទៅសមាគមព្រះគម្ពីដូចគ្នា! ហាៗ តែក្រោយទៀត ដើម្បីបង្រៀនព្រះគម្ពីចឹង ហើយមានទៀតគឺថាគាត់បានទៅលេងនៅផ្ទះបងហើយអឺ គាត់បានផ្ញើព្រះគម្ពីមមនទុកអោយបងចឹងហើយអឺ បងមិននឹកស្មានថាបងអាចរៀនព្រះគម្ពីឬក៏ដំណឹងល្អនៅក្នុងពេលនុងមកនោះទេ ពីព្រោះអីពីកាលនុងមកវានៅឆ្នាំហ្នឹងបងបាននៅជាមួយនឹងបងធំរបស់បងមកចឹងណាហើយគឺពួកគាត់អត់មានសប្បាយចិត្តនឹងអោយបងរៀនមួយហ្នឹងនោះទេ ហើយចឹងអ្វីដែលបងអាចធ្វើបានគឺបងបានមករៀននៅព្រះវិហាររហូតបានដល់បងបានច្រមុជទឹកនៅខែ៩ហ្នឹង គឺអឺ បងអត់មានបានប្រាប់ដល់ម្តាយបងនោះទេ គឺម្តាយបងគាត់ស្គាល់ហើយចឹងយើងអ្នកជ្រើសរើសចឹងណា តែថាសម្រាប់បងៗ របស់បងគាត់អត់មានសប្បាយចិត្តលើបងរើសយកដំណឹងល្អនោះទេ! ចឹងហើយបងអាចចែកចាយថានៅពេលដែលបានព្រះគម្ពីម៉ូមនកាលពីពេលដំបូង! អ្នកផ្សព្វផ្សាយសាសនាគឺបង អេលដ័រកង ជាមួយអឺ បងកងចំរើនហើយជាមួយ អេលដ័រវ៉ាយជាអ្នកដែលបានបង្រៀនមុនគេហើយ! អ្វីដែលគាត់បាននែនាំបងមុនគេគឺថាគាត់បានកំណត់សំគាល់នៅកន្លែងដែលបានអោយយើងអធិស្ថានហើយសួរថាតើព្រះគម្ពីម៉មនបានមកពីព្រះមែនអត់ចឹង! ហ្នឹងហើយ !ហើយបងអ្វីដែលបងបានធ្វើតាមការនែលនាំរបស់គាត់គឺថាបងមានអារម្មណ៏ថាបងមានអារម្មណ៏សន្តិភាពភ្លែកពីអ្វីដែលបានធ្លាប់បានធ្វើដល់ចឹងហើយបានជាមូលហេតុដែលបងបានបន្តរៀនព្រះគម្ពីម៉មនរហូតបានដល់ថ្ងៃច្រមុជទឹក។

ក៖ ហឹម

ខ៖ ហ្នឹងហើយបានបន្តរហូតមកដល់ពេលឆ្នាំនេះគឺបានរយៈពេលជិតបាន១៥ឆ្នាំ!

ក៖ចាសចឹងបានយូរមែនទែន នេះហើយដែលបានមានជំនឿរហូតមកដល់ពេលឥឡូវ?

ខ៖ ចាស

ក៖ ចុះការអស្ចារ្យវិញដែលព្រះបានធ្វើការនៅក្នុងជីវិតរបស់បងក្នុងរយៈពេល១៥ឆ្នាំតើបងឃើញយ៉ាងណាដែរតើជីវិតរបស់បងបានផ្លាស់ប្តូរយ៉ាងណាដែរ?

ខ៖ អឺ! កាលពិតទៅបើសិនជានិយាយទៅទ្រព្យសម្បត្តិអីគឺថាបងអត់មានអីដូចថាជាការផ្លាស់ប្តូរនោះទេ ដូចជាការដែលពរជ័យដែលបងអាចទទួលបាន គឺគិតថាបងមានសុខភាពល្អប្រសើរហើយបងមានសុវត្តិភាពទៅគ្រប់ទីកន្លែងដែលបងបានទៅ! បងមានអំណរគុណមែនទែនដែលការអធិស្ថានដែលទ្រង់នៅតែឆ្លើយតបហើយ ទ្រង់ជាខ្នរបង្អែក! បងចាំបានថានៅពេលបងធ្វើការដំបូង!ៗប្អូនស្រីរបស់បងពៅហ្នឹងគឺថាគាត់មានជំងឺឈឺក្បាលហើយជំងឺហ្នឹងអត់ដឹងថាឈឺដោយសារអ្វីនោះទេ ដោយសារតែយើងបានស្កែនអីចឹងអត់មាននោះទេ តែគាត់បានធ្វើទុកនៅតែពេលយប់នោះទេ!ចឹងហើយលំបាក ហ្នឹងហើយកំឡុងពេលមួយដែលបងបានចាំគឺនៅឆ្នាំ២០០៦និងឆ្នាំ២០០៧ដែលគាត់ឈឺខ្លាំងមែនទែន ហើយបងអត់មានដឹងថាយ៉ាងម៉េចនោះទេដឹងធម្មតាក្រុមគ្រួសារដែលអ្នកជឿបុបជិតភាពគឺមានគេប្រសិទ្ធពរហើយក៏ប៉ុន្តែសម្រាប់យើងគឺយើងអត់មានចឹងបងបានអធិស្ថានដើម្បីសុំជំនួយថា អោយគាត់ធូស្បើយនៅការឈឺចាប់ហ្នឹងហើយ!ចឹងហើយពេលដែលបងអធិស្ថានច្រើនដងនៅពេលយប់នុងចឹងទៅមានន័យថាគាត់បានបន្ថយនៅការឈឺចាប់ដោយសារតែនៅពេលកំឡុងពេលនោះចឹង យប់ប្រហែលជាម៉ោង១១ទៅ១២ហើយនៅពេលនុងគឺបងជាស្រីអត់មានបានចេញទៅក្រៅផ្ទះទៅទិញថ្នាំអោយដល់គាត់បាននោះទេហ្នឹងហើយ ដល់ចឹងមានន័យថាការអស្ចារ្យបានកើតឡើងនៅពេលហ្នឹង។

ក៖ ចាសតើមានអ្វីដើម្បីបន្ថែមទៀតដែរឬទេ?

ខ៖ អឺ!ហ្នឹងហើយ ចឹង១ទៀតបងស្រីរបស់បងគាត់ក៏អឺ ពួកយើងមានការលំបាកដោយសារតែយើងនៅផ្ទះជួលគេហើយយើងអត់មានស្រួលនោះទេ ហ្នឹងហើយដល់ចឹងពួកយើងបានអធិស្ថានថាបើសិនជាយើងមានផ្ទះនៅផ្ទាល់ខ្លួនដោយខ្លួនឯងចឹងទៅណា ចឹងហើយបានថាបងស្រីរបស់បង ពេលយើងបានអធិស្ថាន សម្រាប់បងគឺបងបាអធិស្ថានតែឯងនោះទេ គឺបងសមាជិកផ្សេងទៀតគឺគាត់ជាអ្នកសមាជិកគ្រួសារផ្សេងទៀតមិនមែនជាសមាជិកព្រះវិហារចឹង ដល់ចឹងយើងបានអធិស្ថានហ្នឹងចឹងទៅបងស្រីទី៤របស់បងបានសម្រេចចិត្តទិញផ្ទះដែលបានអោយរស់នៅសព្វថ្ងៃនេះ! ចឹងហើយក៏ពួកយើងក៏មានផ្ទះនៅ។

ក៖ ចាសចឹងជាពរជ័យដែរបង

ខ៖ ចាស!

ក៖ចឹងសម្រាប់ការអស្ចារ្យដែលបងបានទទួលផ្សេងៗពីហ្នឹងទៀតអត់មាននោះទេបង?

ខ៖ មកដល់ពេលឥឡូវនេះវាអត់ទាន់មាននោះទេ រឿងដែលសំខាន់នោះគឺបងអាចចែកចាយបានថាយើងនៅតែមានសុខភាពល្អ យើងនៅតែមានអឺ សុខសុវត្តិភាពនៅតាមដងផ្លូវ ហើយនៅតែមានប្រកបរបបចិញ្ចឹមជីវិតប្រចាំរាល់ថ្ងៃ ពេលខ្លះក៏វាអាចថាមិនជោគជ័យ តែក៏អរគុណកន្លែងការងារទាំងឡាយដែលបងបានចូលរួមអឺ ធ្វើការងារហើយអាចទទួលប្រាក់បៀវត្តិនិងអាចចិញ្ចឹមខ្លួនឯងបាន ហើយនិយាយទៅអ្នកគ្រប់គ្រងនៅកន្លែងនិមួយៗដែលបងបានជួប គឺសុតតែអ្នកដែលមានសន្តានចិត្តល្អ ។

ក៖ ចាស

ខ៖ ហាៗ

ក៖ ចាសចឹងនេះជាពរជ័យដែរបងបានសប្បាយចិត្ត?

ខ៖ ចាស

ក៖ ចឹងសម្រាប់មកដល់ពេលឥឡូវតើអ្វីដែលបងបានពុះពារពីការលំបាកដែលបងបាននឹកឃើញមកដល់ពេលឥឡូវដែលនៅក្នុងជីវិតរបស់បង?

ខ៖ អឺ ការពិតការលំបាកនៅពេលដែលបងមានភាពនៅក្មេងជាងគេគឺអឺ ទាក់ទងនឹងជីវៈភាពគ្រួសារលំបាកជាងគេ ដោយសារពេលបងនៅក្មេងៗ ពួកយើងលំបាកដោយសារអឺ យើងធ្វើស្រែទទួលផលវាអត់គ្រាប់គ្រាន់ដល់ពេលចឹង ម្តាយបងមានវិធី១គឺគាត់ដាំដំឡូងហើយគាត់ដាំត្រាវចឹងទៅ ចឹងនៅពេលដែលយើងអាស្រូវនៅផ្ទះយើងតាមដីស្រែយើងវាតិចចឹងបានផលតិច ហើយកូនរៀនច្រើនដែរ ចឹងបានផលចឹង ភាគច្រើនយើងញ៉ាំដំឡូងឬក៏ត្រាវជំនួសបាយ

ក៖ ចាស! ចឹងនេះជាការលំបាកជាងគេដែរបងចាំមិនភ្លេច?

ខ៖ ហ្នឹងហើយ

ក៖ ចុះជាមួយនឹងការលើកទឹកចិត្តវិញ ពេលដែលបងលំបាកចិត្តហ្នឹងតើបងតែងតែធ្វើអ្វីដែរ?

ខ៖ អឺ! សម្រាប់បងលើកទឹកចិត្តមកដល់ពេលឥឡូវនេះបងអត់នៅឯកោម្នាក់ឯងទៀតនោះទេ មកដល់ពេលឥឡូវនេះបងនៅមានសុខភាពល្អ ហើយនៅមានជីវិតហើយសំខាន់នៅមានព្រះនៅជាមួយចឹងពិតជាមានផ្លូវអាចទៅរួច។

ក៖ ចឹងបងជឿទៅលើព្រះតើទ្រង់មានដែលធ្វើបើកសំដែងអោយបងដែលឃើញផ្ទាល់ឬមានអារម្មណ៏អ្វីជាមួយដែលទាក់ទងជាមួយនឹងទ្រង់ដែរទេ?

ខ៖ អឺ! តាមពិតទៅបើសិនជាឃើញទ្រង់ផ្ទាល់បងមិនដែលបានឃើញនោះទេ គ្រាន់តែថាអឺ នៅពេលដែលមានពេលដែលបងត្រូវការជំនួយហើយនៅពេលដែលបងធ្វើដោយអស់ពីចិត្តសម្រាប់ដូចជា បងអធិស្ថានសម្រាប់ពេលការត្រូវការជំនួយខ្លាំងចឹងណា បងគិតថាទ្រង់បានស្តាប់លឺហើយ បងមានអារម្មណ៏ថាមានសន្តិភាពហើយបងមានអារម្មណ៏ថាពេលមួយដែរនៅក្នុងការតមអាហារហើយ មានន័យថាអធិស្ថានតមអាហារដើម្បីសុំការបំផុសគំនិតហ្នឹង ហើយពេលបងធ្វើទៅបងទទួលបានចម្លើយដែលបងត្រូវការ ពេលនោះបងគិតថានោះជាចម្លើយដែលទ្រង់បានប្រទានហើយ។

ក៖ ចាសបង

ខ៖ ក៏ប៉ុន្តែបើសិនជាឃើញរូបភាពថាជាទេវតានោះបងអត់មានដែលបានឃើញនោះទេ!

ក៖ ចាសៗបងហើយដល់ពេលចឹងជីវិតដែលសប្បាយចិត្តជាងគេវិញម្តង តើបងមានរឿងអ្វីដែលបានធ្វើអោយបងមានសប្បាយចិត្តដែលបងអាចធ្វើវាបានមកដល់ពេលឥឡូវហ្នឹងដែលបងសប្បាយចិត្តជាងគេ ហើយបាននឹកឃើញតែម្តង?

ខ៖ ហាៗ អឺ ការពិតទៅភាពសប្បាយចិត្តជាងគេនុងមានន័យថា អឺ នៅពេលដែលដូចជាអធិស្ថានសម្រាប់អោយដល់អ្នកដែលបងបានស្គាល់អឺឬក៏ក្រុមគ្រួសារបងឧបម្ថាថារឿងដែរបងសប្បាយចិត្តជាងគេ ដូចបងបាននិយាយថាបានអធិស្ថានសុំការព្យាបាលឬការបំផុសគំនិតសម្រាប់ប្អូនស្រីរបស់បងចឹងណា​ហើយទទួលបាននេះជារឿងដែរបងសប្បាយចិត្តជាងគេហើយ។

ក៖ ចឹងមានតែប៉ុណ្ណឹងទេបងហេស?

ខ៖ ចា

ក៖ ចាតើមានអ្វីផ្សេងទៀតដែរអត់ដែលបងសប្បាយចិត្តជាងគេណា?

ខ៖ ឥឡូវនេះបងដូចជាអត់មានទាន់ឃើញមាននោះទេ!

ក៖ ចឹងចុះគោលបំណងអនាគតវិញតើបងចង់បានអ្វីខ្លះ?

ខ៖ ការពិតទៅគោលបំណងនៅពេលថ្ងៃអនាគតចង់ឃើញអឺ អ្នកដែលបងស្គាល់គ្រាប់ៗគ្នាពួកគាត់មានអឺ និយាយទៅមានដំណឹងល្អដូចជាបងដែរ ពួកគាត់អាចទទួលដំណឹងល្អដូចជាបងដែរហើយអឺ អោយពួកគាត់ម្នាក់ៗបានសុភមង្គលនៅក្នុងដំណឹងល្អ ហើយជាពិសេសអ្នកដែលបងបានឃើញថាអ្នកដែលលំបាកជាងបងហើយអោយគាត់ទទួលបាននៅការរីកចំរើន ហើយសម្រាប់បងវិញ បងមានគោលបំណង មានន័យថាក្តីប្រាថ្នារបស់បងអឺ អោយអាជីពដែលជាក្តីស្រមៃរបស់បងកំពង់តែមានហ្នឹងអោយវាបានរីកចំរើនហើយអាចជួយខ្លួនឯងនិងអ្នកដ៏ទៃបាន។

ក៖ ចាសចឹងមានតែប៉ុណ្ណឹងនោះទេបង?ចាស

ខ៖ចាស

ក៖ចាសចឹងអរគុណបង ចឹងជាចុងក្រោយតើបងមានពាក្យពេចន៏អ្វីដើម្បីផ្តែផ្តាំដល់កូនចៅជំនាន់ក្រោយដែលគេបានស្តាប់ ហើយគេបានចូលស្តាប់សម្លេងរបស់បងនៅថ្ងៃនេះចឹងណា?

ខ៖ អឺ! សម្រាប់បងគឺបងគ្រាន់តែផ្តាំផ្ញើគ្នាថាអឺ ពួកគាត់ម្នាក់ៗគឺជាដំណមួយដែលមានតំលៃនៅក្នុងអឺ ក្រុមគ្រួសារនិមួយៗ ហើយគិតថា ជំនាន់របស់គាត់ អាចថានៅក្នុងជំនាន់របស់ខ្ញុំ មិនអាចផ្តល់អ្វីដែលប្រសើរជាងគាត់ដែលកំពង់មានឬក៏នៅមានដែលខ្ញុំបានដឹងថាអឺ អ្វីទាំងអស់ហ្នឹងគឺជាពរជ័យតាមដំណរមកពីជំនាន់មួយទៅជំនាន់មួយវាអាចថាយើងទុកនៅតែអនុស្សោវរីយ៏ឬក៏ជាការលើកទឹកចិត្តល្អៗ ព្រោះអីម្នាក់ៗមានបទពិសោធន៏ជីវិតរាងខ្លួន ហើយនិងស្ថានភាពសង្គមហ្នឹង ខុសគ្នាហើយពរជ័យដែលបានមកគឺបានមកតាមដំរូវការរបស់យើងដែរ ចឹងអ្វី១ដែលអាចបានគឺសូមអោយគាត់រក្សានៅការតស៊ូព្យាយាម។

ក៖ ចាសអរគុណច្រើនបងចឹងតើបងមានអ្វីបន្ថែមទៀតដែរអត់បង?

ខ៖ អឺម!អឺបងគ្រាន់តែចង់បន្ថែមថាបើសិនជាថ្ងៃក្រោយបងជាយាយរបស់ពួកគាត់គឺបង ចង់ថាអឺស្រលាញ់ពួកគេគ្រប់ៗគ្នា ហើយចង់អោយពួកគាត់មានពរជ័យគ្រប់ៗគ្នាហ្នឹង។

ក៖ ចាសៗអរគុណច្រើនបងចឹងបងក៏ដូចគ្នាដែរសង្ឃឹមថាព្រះនឹងប្រទានពរនៅក្នុងឆ្នាំថ្មីព្រមទាំងដំណើរការទៅមុខទៀតអោយបងបានជួបតែ បើសិនជានៅក្នុងសាសនាព្រះពុទ្ធថាពុទ្ធពរ ទាំង៥ប្រការ តែបើសិនជានៅក្នុងខាងសាសនាខាងគ្រិសស្ទានវិញគឺគាត់និយាយថាបានពរមកពីព្រះដែលបានប្រទានហើយត្រូវទេបង?

ខ៖ ចាស

ក៖ហើយបងខ្ញុំចង់សួរបងបន្ថែមទៀត ថាតើក្រុមគ្រួសាររបស់បងគាត់ជាពុទ្ធសាសនិកឬក៏ជានិកាយគ្រិសស្ទានដែរបង?

ខ៖ គ្រួសារបងគាត់អឺ ព្រះពុទ្ធទាំងអស់ហ្នឹង

ក៖ ចឹងបង

ខ៖ តាមពិតទៅមានប្អូនស្រីដែរ ដែលបានច្រមុជទឹកនៅឆ្នាំ២០០៩ តែគាត់បានអសកម្មវិញនៅពេលដែលគាត់បានរៀបការជាមួយនឹងស្វាមីដែរមិនមែនជាសមាជិក។

ក៖ ចឹងក៏បងអធិស្ថានរាល់ថ្ងៃហ្នឹងដើម្បីអោយគ្រួសារបងបើកចិត្តទទួលព្រះដែរណាបង! ចឹងក៏ជាបំណងរបស់បងដែរ

ខ៖ ចាស

ក៖ ចាសចឹងអរគុណដល់បងម្តងទៀតសង្ឃឹមថាព្រះនឹងធ្វើការអស្ចារ្យសម្រាប់ក្រុមគ្រួសារបងនិងបង ចឹងជាចុងក្រោយអរគុណបងសម្រាប់ការសម្ភាសនៅក្នុងថ្ងៃនេះចឹងបើសិនជាខាងសាលារៀនBYUគេចង់ដាក់សម្លេងរបស់បងនៅក្នុងកិច្ចសម្ភាសនៅថ្ងៃហ្នឹងដាក់នៅក្នុងគេហៈទំព័រដែលមានអាស្រ័យដ្ឋានwww.cambodianoralhistory.byu.eduដើម្បីអោយកូនចៅជំនាន់ក្រោយគេមានឳកាសដើម្បីអោយកូនចៅជំនាន់ក្រោយគេបានចូលទៅស្តាប់សម្លេងរបស់បងនៅថ្ងៃនេះតើបងអនុញ្ញាតដែរឬទេបង?

ខ៖ ចាសមិនអីនោះទេបើសិនជាប្រយោជន៏ដ៏អ្នកជំនាន់ក្រោយទៀត!

ក៖ ចាសចឹងក៏សុំថតរូបរបស់បង១ដែរ​ដើម្បីភ្ជាប់ជាមួយនឹងសម្លេងចឹងណា

ខ៖ ចឹងត្រូវថតរូបទៀតហេស?

ក៖ ចាសបង

ខ៖ មានអីបាន!

ក៖ អរគុណច្រើនបងជម្រាបលា!